Лазар Колишевски - Википедија

# Лазар Колишевски

### Од Википедија, слободна енциклопедија

Лазар Колишевски (с. Стара Мездра, Свети Николе, 1914 - Скопје, 2002) е долгогодишен лидер на македонските комунисти и најмоќен човек во Македонија во периодот од ослободувањето на земјата до падот на комунизмот. По потекло бил Влав.

Во 1935 година се зачленува во Комунистичката партија на Југославија во која врши различни задачи. Во 1941 година се враќа во Македонија и зема учество во подготовките на востанието против фашистичкиот окупатор.

На 6 ноември 1941 година е уапсен од бугарската окупаторска власт и на судскиот процес во Охрид заедно со уште неколкумина Македонци е осуден на смрт. Во февруари-март 1942 година смртната казна му е заменета со доживотен затвор. Префрлен е во Бугарија и во тамошните затвори останува се до капитулацијата на Бугарија и доаѓањето на власт на Отечествениот фронт на 9 септември 1944 година.

По своето ослободување, Колишевски се враќа во Македонија каде ја презема функцијата Секретар на Комунистичката партија на Македонија, на која бил избран во отсуство, при основањето на КПМ на 19 март 1943 година. На оваа функција останува до јули 1963.

На Третото собрание на АСНОМ на 16 април 1945 година е избран за прв претседател на Владата на Демократска Федеративна Македонија.

Лазар Колишевски активно учествува во прогонот на македонските противници на новата власт. Со негово знаење истите биле или убивани или праќани на Голи Оток.

Во текот на својата политичка кариера, Колишевски бил на различни државни и партиски функции, при што игра важна улога во политичките настани и општествените процеси во СРМ и СФРЈ.

По падот на комунизмот, Колишевски се повлекува од јавниот живот.

Во паркот во Свети Николе постои негов споменик.

## [уреди] Види исто така

- Социјалистичка Република Македонија
- Титоизам

## [уреди] Надворешни врски

- Ваша екселенцијо, сето злато на Мали е ваше, Утрински весник
- Писмото на Колишевски до бугарскиот цар за помилување
- Bravar nije voleo zlato, НИН

Преземено од "http://mk.wikipedia.org../../../%D0%BB/%D0%B0/%D0%B7/%D0%9B%D0%B0%D0%B7%D0%B0%D1%80_%D0%9A%D0%BE%D0%BB%D0%B8%D1%88%D0%B5%D0%B2%D1%81%D0%BA%D0%B8_0a5a.html"

Категории: Историја на Македонија | Македонци | Македонски политичари

##### Views

- Статија
- Разговор
- Тековна верзија

##### Пребарај

##### Други јазици

- Български
- Bosanski
- English
- Hrvatski
- Nederlands
- Polski
- Српски / Srpski